Diari Oficial de la Generalitat Valenciana


Sumari del DOGV 7199, del 24-01-2014 (2014/362)

Notificació de la sentència dictada en el procediment de divorci contenciós número 402/2012.
--------------------------------------------------------------------------------------------

### Dades del document

Número de DOGV
:   7199

Data del DOGV
:   24-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/362


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 402/2012. [2014/362]  
Divorci contenciós 000402/2012  
D?: Elizabeth Miralles Carrasco.  
Procuradora: Mónica Flor Martínez.  
Contra: Yassine Etaleb.   
Procurador/a: -   
En el present procediment divorci contenciós 402/2012, seguit a instàncies d'Elizabeth Miralles Carrasco contra Yassine Etaleb, s'ha dictat la sentència que, literalment, diu així:  
«Sentència número 51/2013  
Isabel María Galleg García, jutgessa del Jutjat de Primera Instància i Instrucció número 4 de Vinaròs, ha conegut les presents interlocutòries del juí de divorci contenciós número 402/2012, promogudes a instància d'Elisabeth Miralles Carrasco, representada per la procuradora dels tribunals Mónica Flor, i defesa pel lletrat Ángel Francisco Giner Miralles, contra Yassine Etaleb, declarat en situació de rebel·lia processal, en les quals ha sigut part el Ministeri Fiscal, representat per Isabel Pérez Yagüe.  
Dispositiva  
Que he de declarar i declare la dissolució, per causa de divorci, del matrimoni format per Elisabeth Miralles Carrasco i Yassine Etaleb, amb tots els efectes previstos ex lege per a tal situació, i amb aprovació de les mesures definitives següents:   
1. La guarda i custòdia sobre la filla menor l'exercirà la mare, i els dos progenitors en tindran la pàtria potestat.  
2. La fixació d'un règim de visites a favor del pare, consistent en què Yassine Etaleb podrà disfrutar de la companyia de la seua filla menor els caps de setmana alterns, des de les 17.00 hores fins a les 20.00 hores del dissabte i des de les 17.00 hores fins a les 20.00 hores del diumenge, i les visites hauran de tindre lloc en les dependències del punt de trobada familiar de Vinaròs, i això fins que el personal del dit centre ho considere. Una vegada el personal del punt de trobada ho considere, les dites visites podran dur-se a terme fora del punt de trobada, i les entregues i les recollides de la menor es faran a través del dit centre.  
3. La fixació d'una pensió per aliments de 150 euros mensuals a càrrec del pare a favor de la filla menor, pagadors dins dels cinc primers dies de cada mes en el compte que la mare designe, actualitzables de conformitat amb l'índex de preus al consum publicat per l'Institut Nacional d'Estadística o l'organisme que el substituïsca.   
Quant als gastos extraordinaris, es consideren com a tals la roba de la menor a l'inici de cada temporada, els gastos mèdics o quirúrgics no coberts per la Seguretat Social i, en l'àmbit de l'educació, gastos com material escolar, llibres i activitats extraescolars. seran sufragats per mitat pels dos progenitors.   
No pertoca imposició de costes.  
Notifiqueu la present resolució a les parts i feu-los saber que s'hi pot interposar recurs d'apel·lació en contra en el termini de 20 dies, el qual no suspendrà l'eficàcia de les mesures acordades.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
Una vegada que siga ferma, haurà de ser inscrita en el Registre Civil de [...] i al marge de les inscripcions del matrimoni.  
Així, per esta, la meua sentència, ho ordene, mane i firme el 10 d'abril de 2013.  
Publicació. La sentència anterior va ser donada, llegida i publicada per la magistrada jutgessa que la va dictar, mentres celebrava audiència pública en el mateix dia de la data, de la qual cosa jo, el secretari judicial, en done fe.»  
I atés que el demandat, Yassine Etaleb, es troba en parador desconegut, expedisc este edicte a fi que li valga de notificació de forma deguda.  
  
Vinaròs, 7 de gener de 2014.- El secretari judicial: Juan Antonio Elipe Songel.